"Kwa bofelong ba Kereiti ya 10 moithuti yo o fitlheletseng dithuto ka tekano a ka : bua le go tlhagisa ditlhangwa ka nyalelano le tomagano e e lekaneng ya dikakanyo le ka go itshepa go gonnye go go bonalang ; bontsha maitemogelo a a lekaneng le tiriso ya puo e e bontshang tshisimogo le tlotlo ; nna tsebentlha go lemoga , ranola sekaseka le go tlhalosa tshedimosetso ka tekano mo maitlhomong a a farologaneng ; dirisa puo a bontsha thelelo e e lekaneng le maikutlo mo mabakeng a a tlwaelegileng a tlhaeletsano . lemoga le go ranola ditlhangwa ka tekano fa a buisa le go lebelela , fela a nna le bothata go sekaseka le go tlhalosa tshedimosetso ; bontsha go tlhaloganya go go lekaneng le go tshegetsa dintlha tsa gagwe ; buisetsa kwa godimo ka thelelo le maikutlo a a lekaneng ; bontsha tshisimogo e e lekaneng mo dikakanyong tsa ba bangwe le tsa setso tse di farologaneng , nna le kelotlhoko e e lekaneng go boitshimololedi , nyalelano le tomagano ya dikakanyo le nepagalo fa a kwala le go tlhagisa ; kwala / tlhagisa go ya ka baamogedi , maitlhomo maemo le kagego ka go farologana ; tsweletsa dikakanyo le dintlha tsa tshegetso ka tekano fela ka boitlhamedi , diteng le tsepamo e nnye ; bontsha bosupi jo bo lekaneng jwa setaele sa gagwe ; boeletsa le go tlhotlha diphoso ka thuso ya mongwe go netefatsa tokafalo e e amogelesegang . "